Leta y’u Rwanda yongereye 10% ku mushahara wa mwarimu – Mwamba\nLeta y’u Rwanda itangaza ko igiye kongera umushahara w’abarimu b’amashuri abanza n’ayisumbuye ya Leta n’afatanya nayo ku kigero cy’icumi ku ijana guhera muri Werurwe 2019.\nIcyi cyemezo kiri mu byafatiwe mu nama y’Abaminisitiri idasanzwe yateranye ku wa mbere tariki ya 28/01/2019 ku ngingo yayo ya gatatu.\nItangazo ry’Ibyemezo by’Inama y’Abaminisitiri idasanzwe Bwiza.com yabonye riragira riti “Inama y’Abaminisitiri yemeje politike, gahunda n’ingamba bikurikira: inyongera y’icumi ku ijana (10%) ku mushahara w’abarimu bo mu mashuri abanza n’ayisumbuye ya Leta n’afashwa na Leta uhereye muri Werurwe 2019.”\nKu bijyanye n’uburezi kandi iyi nama y’abaminisitiri yemeje ingamba na gahunda yo gusuzuma ubumenyi mu rurimi rw’Icyongereza ku banyeshuri n’abarimu bo mu nzego zose z’uburezi uretse amashuri y’incuke n’ay’ikiciro cya mbere cy’amashuri abanza.\nHemejwe kandi gahunda yo kunoza imicungire y’abarimu hibandwa uko bashyirwa mu kazi, uko bagakundishwa ngo barusheho kukitangira, uko bazamurwa mu ntera, itarambere ryabo no kubakurikirana ndetse na Politiki y’uburezi bwihariye n’ubudaheza.\nIcyemezo cyo kongera umushahara wa mwarimu kije nyuma y’aho abarimu batahwemye gutunga agatoki ko umushahara wabo ari iyanga, ko udahuye n’isoko.\nIki ni ikibazo bavugaga ko kiri mu bigira ingaruka mbi ku burezi by’umwihariko ireme ryabwo, hatibagiwe n’ubuzahare ku buzima bwa mwarimu.\nIbi bivuze ko guhera muri Werurwe, Umwarimu ukirangiza ayisumbuye (A2) azajya ahembwa ibihumbi 48,400 Frw ku kwezi, urangije icyiciro cya mbere cya kaminuza (A1) azajya ahembwa ibihumbi 99,000 Frw mu gihe urangije kaminuza (A0) azajya ahabwa ibihumbi 1320 Frw buri kwezi.\nKu rundi ruhande, inzira iracyari ndende kuko abarimu batangaza ko nibura bakenera ibihumbi 150 Frw ku kwezi kugira ngo nibura babashe kwigondera iby’ibanze nkenerwa.\n6,305 total views, 54 views today Ralex Logistics Ltd is a descendant of Ralex general business...\n12,769 total views, 34 views today Holiday Costs in 14 Countries: Rwanda Spends Highest Percentage of...\n11,011 total views, 34 views today Umwanditsi ndetse akaba n’umuririmbi Masamba Butera uzwi nka Masamba Intore...\n16,436 total views, 34 views today Former United States President Donald Trump on Wednesday announced his plan to...